Document ID: 31999R1273

KOMMISSIONENS FORORDNING (EF) Nr. 1273/1999
af 17. juni 1999
om ændring af forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1638/98(2), særlig artikel 5, stk. 11,
under henvisning til Rådets forordning (EF) nr. 1638/98, særlig artikel 4,
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) Efter artikel 3, stk. 2, i Kommissionens forordning (EF) nr. 2366/98(5) skal de dyrkningserklæringer, der indgives efter Kommissionens forordning (EØF) nr. 3061/84(6), senest ændret ved forordning (EF) nr. 2455/97(7), fornys med en fuldstændig dyrkningserklæring i løbet af produktionsåret 1999/2000 og 2000/01; denne fornyelse bør foregribes;
(2) i artikel 5, stk. 2, i forordning (EF) nr. 2366/98 henvises der til et program godkendt i artikel 4; det bør præciseres, at det drejer sig om artikel 4 i forordning (EF) nr. 1638/98, som omhandler betingelserne for støtteberettigelse efter den 31. oktober 2001 for de supplerende oliventræer, som plantes efter den 1. maj 1998;
(3) for at fastsætte de i artikel 18 i forordning (EØF) nr. 2261/84 omhandlede udbytter af oliven og olivenolie meddeles oplysningerne pr. homogent produktionsområde senest den 31. maj; artikel 6 i forordning (EF) nr. 2366/98 bør derfor tilpasses:
(4) ved artikel 8 i forordning (EF) nr. 2366/98 er det fastsat, at den månedlige oversigt over møllernes lagerregnskab fremsendes til det ansvarlige organ og eventuelt kontrolkontoret inden den 10. i den måned, som følger efter den pågældende måned; af praktiske administrative årsager i visse medlemsstater bør denne frist forlænges med en dag;
(5) efter artikel 9, stk. 1, i forordning (EF) nr. 2366/98 omfatter lagerregnskabet for hver dag de fremkomne mængder presserester af oliven, der er fastlagt skønsmæssigt; mængderne bør også kunne fastlægges ved vejning;
(6) formuleringen af artikel 9, stk. 2, litra a), i forordning (EF) nr. 2366/98 bør forbedres;
(7) Rådet har ændret den fælles markedsordning for olivenolie og fastsat en overgangsperiode, der udløber ved udgangen af produktionsåret 2000/01; Kommissionen bør råde over et maksimum af pålidelige statistikker over olivendyrkningen og inden 2001 forelægge et forslag for Rådet om den fælles markedsordning for fedtstoffer, som skal anvendes fra den. 1. november 2001; til dette formål er det nødvendigt at råde over oplysninger om udbytterne af oliven og olivenolie i producentmedlemsstaterne; for at indhente oplysninger, der er så præcise som muligt og direkte sammenlignelige for alle de pågældende medlemsstater, bør der fra produktionsåret 1999/2000 indføres en metode, der gør denne sammenligning mulig, når der afgives skøn over udbytterne; de nærmere betingelser for denne metode samt de regioner, hvor metoden skal anvendes, bør præciseres for at opnå så repræsentative resultater som muligt;
(8) fra produktionsåret 1999/2000 skal det arbejde, der er forbundet med metoden til afgivelse af skøn over udbytterne, indgå i kontrolkontorernes arbejdsprogram, jf. artikel 31 i forordning (EF) nr. 2366/98;
(9) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EF) nr. 2366/98 foretages følgende ændringer:
1) I artikel 3, stk. 2, ændres "i løbet af produktionsårene 1999/2000 og 2000/01" til "senest i løbet af produktionsårene 1999/2000 og 2000/01".
2) Artikel 5, stk. 2, andet afsnit, andet led, affattes således: "- de påtænkte beplantninger er plantning af supplerende oliventræer, der indgår i et program, der er godkendt efter artikel 4 i forordning (EF) nr. 1638/98, og derfor kan omfattes af støtte efter den 31. oktober 2001".
3) I artikel 6. stk. 3, udgår "inden den 1. august 1999".
4) I artikel 8, litra b), andet led, ændres "inden den 10." til "senest den 10.".
5) Artikel 9, stk. 1, litra e), affattes således: "e) de fremkomne mængde presserester af oliven, der er fastlagt ved vejning eller skønsmæssigt."
6) I artikel 9, stk. 2, litra a), ændres "forarbejdet" til "fremkommet".
Artikel 2
I forordning (EF) nr. 236/98 foretages følgende ændringer:
1) Artikel 6 affattes således: "Artikel 6
1. For at fastsætte de i artikel 18 i forordning (EØF) nr. 2261/84 omhandlede udbytter af oliven og olie meddeler medlemsstaterne Kornmissionen senest den 31. maj i det pågældende produktionsår:
a) for hver af de homogene produktionsområder som omhandlet i stk. 3 og, efter den angivne fremgangsmåde i samme stk. følgende oplysninger:
- det gennemsnitlige udbytte i kg oliven pr. oliventræ for oliven til oliefremstilling
- de elementer, som gør det muligt at vurdere fordelingen af de observerede bedrifter, med henblik på at afgive et skøn over udbytterne af oliven på regionalt plan
b) for hver af regionerne som omhandlet i stk. 2 og efter den angivne fremgangsmåde i samme stykke følgende oplysninger:
- det gennemsnitlige udbytte i kg oliven pr. oliventræ for oliven til oliefremstilling samt skønnets nøjagtighed
- den gennemsnitlige procentdel af træer, der er høstet med henblik på oliefremstilling, i forhold til det samlede antal erklærede træer samt skønnets nøjagtighed
- det gennemsnitlige udbytte for alle kategorier jomfruolivenolie pr. kg oliven og den gennemsnitlige procentdel af bomolie, almindelig olie, jomfruolie og ekstra jomfruolie angivet i overensstemmelse med stk. 4
c) for hver af producentmedlemsstateme en evaluering af:
- udbytterne af oliven og olie pr. træ
- procentdelen og antallet af høstede træer
- procentdelen og mængden af bomolie, almindelig olie, jomfruolie og ekstra jomfruolie.
2. De relevante regioner er angivet i bilaget.
Uden at dette berører artikel 28, udvælges og observeres 100 bedrifter i hver region med det formål at kontrollere dyrkningserklæringerne og fremskaffe følgende oplysninger:
- antallet af oliventræer, der høstes med henblik på oliefremstilling
- den mængde oliven, der er leveret til møller.
Observationerne foretages på stedet på et passende tidspunkt. Hvis en bedrift foretager flere leveringer, kontrolleres mindst en af leveringerne på stedet. Der indføres en ordning for kvalitetskontrol af observationerne. Tvivlsomme resultater tages ikke med i beregningerne.
De bedrifter, der skal observeres, udvælges ved lodtrækning mellem alle de bedrifter, der har indgivet en ansøgning om støtte i løbet af et af de to produktionsår inden det produktionsår, for hvilket der afgives skøn over udbytterne. Disse bedrifter opdeles efter:
- homogene områder, jf. stk. 3
- bedrifternes størrelse
- eventuelt efter andre kriterier, som medlemsstaten skønner relevante.
Det forberedende arbejde og lodtrækningen foretages på nationalt plan i overværelse af eksperter fra flere nationale instanser og eventuelt af Kommissionens eksperter.
For at kunne modtage støtte er olivenproducenten i givet fald forpligtet til at medvirke ved afgivelsen af skøn over udbytterne.
3. Medlemsstaterne fastsætter de homogene områder under særlig hensyntagen til:
- den geografiske beliggenhed og terrænets agronomiske kendetegn
- de dominerende oliventræsorter, oliventræernes alder og den mest anvendte beskæringsform
- nødvendigheden af at opretholde få og permanente områder, som ikke overskrider de regionale grænser.
Medlemsstaterne sender Kommissionen listen over og beskrivelsen af de fastsatte homogene områder eller de behørigt begrundede ændringer til den forrige liste inden den 1. januar i det pågældende produktionsår.
Inden for hvert homogene område fastlægger medlemsstaterne en stikprøveplan og en metode, der gør det muligt for eksperter at afgive skøn over det gennemsnitlige udbytte af oliven pr. træ for oliven til oliefremstilling.
I tilfælde af, at de samlede gennemsnitlige udbytter for de homogene områder, som er fastsat ved eksperters skøn, ikke stemmer overens med konfidensintervallet for det gennemsnitlige udbytte på regionalt plan, der er baseret på den i stk. 2 omhandlede observation af bedrifter, justeres eksperternes skøn i overensstemmelse hermed.
4. De gennemsnitlige udbytter for alle kategorier jomfruolivenolie pr. kg oliven samt procentdelen af de forskellige kategorier jomfruolivenolie fastsættes på grundlag af resultaterne for det pågældende produktionsår, som indhentes fra de godkendte møller, der er underlagt den dybtgående kontrol fastsat i artikel 30, stk. 1.
De regionale resultater beregnes på grundlag af observationerne fra de kontrollerede møller og samles under særlig hensyntagen til den betydning, som de behandlede olivenmængder har for det pågældende område.
5. Medlemsstaterne sender Kommissionen et foreløbigt skøn over udbytterne af oliven og olie for hver region på grundlag af eksperternes skøn og oplysningerne om de foregående produktionsår inden den 1. januar i det pågældende produktionsår."
2) Bilaget til denne forordning indsættes som bilag til forordning (EF) nr. 2366/98.
Artikel 3
Artikel 31, stk. 1, i forordning (EF) nr. 2366/98 affattes således: "Er et kontrolkontor overdraget den i nærværende forordning fastsatte kontrol, foretager det ligeledes de i artikel 6 omhandlede skøn over udbytter af oliven og olivenolie i de relevante regioner. Det pågældende kontrolarbejde figurerer i kontrolkontorets arbejdsprogram, der udarbejdes efter artikel 3 og 4 i forordning (EØF) nr. 27/85."
Artikel 4
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Artikel 2 anvendes dog fra den 1. juli 1999, og artikel 3 anvendes fra den 1. november 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juni 1999.

Labels: 17
19
5